Diari Oficial de la Generalitat Valenciana


Sumari del DOGV 6621, del 03-10-2011 (2011/9891)

ORDE 11/2011, de 7 de setembre, del conseller d'Educació, Formació i Ocupació, per la qual es disposa la publicació del nomenament de determinats membres del Consell Social de la Universitat Miguel Hernández d'Elx.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6621

Data del DOGV
:   03-10-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/9891


Data del document
:   07-09-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * Consell Social d'Universitats
    * Conselleria d'Educació, Formació i Ocupació
    * Universitat Miguel Hernández

ORDE 11/2011, de 7 de setembre, del conseller d'Educació, Formació i Ocupació, per la qual es disposa la publicació del nomenament de determinats membres del Consell Social de la Universitat Miguel Hernández d'Elx. [2011/9891]  
El Consell de Govern de la Universitat Miguel Hernández d'Elx, en la seua sessió de data 13 de juliol de 2011, va aprovar els nomenaments de Fernando Vidal Giménez, Cristina Pastor Valcárcel i Juan Agulló Valero, com a vocals del Consell Social de la dita Universitat en representació del personal docent i investigador, dels estudiants i del personal d'administració i servicis respectivament, en substitució de José María Gómez Gras, Francisco Javier Sanjuan Andrés i Carmen Martínez Bernal.  
De conformitat amb el que disposa l'article 6.2 de la Llei 2/2003, de 28 de gener, de la Generalitat, de Consells Socials de les Universitats Públiques Valencianes, vista la proposta del director general d'Universitat, Estudis Superiors i Ciència, de data 7 de setembre de 2011, i de conformitat amb esta,  
  
  
ORDENE  
  
Primer  
Publicar els cessaments de José María Gómez Gras, Francisco Javier Sanjuan Andrés i Carmen Martínez Bernal, com a vocals del Consell Social de la Universitat Miguel Hernández d'Elx, en representació del Consell de Govern.  
  
Segon  
Publicar el nomenament de Fernando Vidal Giménez, Cristina Pastor Valcárcel i Juan Agulló Valero, com a vocals del Consell Social de la Universitat Miguel Hernández d'Elx, en representació del personal docent i investigador, dels estudiants i del personal d'administració i servicis respectivament, triats pel Consell de Govern de la Universitat Miguel Hernández d'Elx.  
  
Tercer  
La present orde produirà efectes des de l'endemà de la publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar de l'endemà de la publicació.  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.  
  
València, 7 de setembre de 2011  
  
El conseller d'Educació, Formació i Ocupació,  
JOSÉ CISCAR BOLUFER